KOMMISSIONENS FORORDNING (EF) Nr. 1033/98 af 18. maj 1998 om ændring af forordning (EØF) nr. 3719/88 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 9, stk. 2, og artikel 23, samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Artikel 8, stk. 4, i Kommissionens forordning (EØF) nr. 3719/88 (3), senest ændret ved forordning (EF) nr. 1404/97 (4), fastsætter, at når den indførte eller udførte mængde overstiger den i licensen angivne mængde med højst 5 %, betragtes den som indført eller udført i henhold til licensen;

når en importlicens, der gælder for et landbrugsprodukt, også anvendes til forvaltning af et toldkontingent, for hvilket der er indrømmet en præferenceordning, anvendes denne præferenceordning for importørerne på grundlag af licensen, uanset om produktet i visse tilfælde skal være ledsaget af et dokument fra et tredjeland;

for at undgå en overskridelse af kontingentet skal præferenceordningen anvendes for indtil den mængde, for hvilken licensen er udstedt, og for at lette indførslen bør den i artikel 8, stk. 4, i forordning (EØF) nr. 3719/88 omhandlede positive tolerance tillades, dog med samtidig angivelse af, at den del af mængden, der som følge af tolerancen overskrider den i licensen anførte mængde, ikke er omfattet af præferenceordningen og skal indføres med den fulde toldsats;

når der ved indførslen af et produkt ikke skal fremlægges en importlicens, men en sådan licens anvendes til forvaltning af et kontingent, er det ikke nødvendigt at anvende den positive tolerance; i så fald skal den mængde, der overskrider den i licensen anførte mængde, betragtes som indført uden licens og med den fulde toldsats, uden at der kan drages fordel af præferenceordningen for kontingentet;

de i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer -

UDSTEDT FØLGENDE FORORDNING:

Artikel 1

Artikel 45 i forordning (EØF) nr. 3719/88 affattes således:

»Artikel 45

1. Når der ved indførsel af et produkt skal fremlægges en importlicens, og denne licens også anvendes til at fastslå retten til indrømmelse af en præferenceordning, omfattes de indførte mængder, der på grund af tolerancen overskrider den mængde, der er anført i importlicensen, ikke af præferenceordningen.

Undtagen i tilfælde, hvor der i sektorforskrifter er fastsat en særlig angivelse, anføres en af følgende angivelser i licensens rubrik 24:

- Régimen preferencial aplicable a la cantidad indicada en las casillas 17 y 18

- Præferenceordning gældende for mængden anført i rubrik 17 og 18

- Präferenzregelung, anwendbar auf die in den Feldern 17 und 18 genannte Menge

- Ðñïôéìçóéáêü êáèåóôþò åöáñìïæüìåíï ãéá ôçí ðïóüôçôá ðïõ áíáãñÜöåôáé óôá ôåôñáãùíßäéá 17 êáé 18

- Preferential arrangements applicable to the quantity given in Sections 17 and 18

- Régime préférentiel applicable pour la quantité indiquée dans les cases 17 et 18

- Regime preferenziale applicabile per la quantità indicata nelle caselle 17 e 18

- Preferentiële regeling van toepassing voor de in de vakken 17 en 18 vermelde hoeveelheid

- Regime preferencial aplicável em relação à quantidade indicada nas casas 17 e 18,

- Etuuskohtelu, jota sovelletaan kohdissa 17 ja 18 esitettyihin määriin

- Preferensordning tillämplig för den kvantitet som anges i fält 17 och 18.

2. Når den i stk. 1 omhandlede licens desuden anvendes til forvaltning af et fællesskabstoldkontingent, kan licensens gyldighedsperiode ikke overskride kontingentets anvendelsesperiode.

3. Kan det pågældende produkt ikke indføres uden for kontingentet, eller gælder der særlige betingelser for udstedelsen af en importlicens for det pågældende produkt, omfatter importlicensen ikke nogen positiv tolerance.

Tallet nul »0« anføres i licensens rubrik 19.

4. Når der ved indførsel af et produkt ikke skal fremlægges en importlicens, men der anvendes en importlicens til forvaltning af en præferenceordning for det pågældende produkt, omfatter denne importlicens ikke nogen positiv tolerance.

Tallet nul »0« anføres i licens rubrik 19.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes for de licenser, der ansøges om fra dens ikrafttrædelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. maj 1998.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

(3) EFT L 331 af 2. 12. 1988, s. 1.

(4) EFT L 194 af 23. 7. 1997, s. 5.